ময়মনসিংহে স্ত্রী ও মেয়েকে শ্বাসরোধে হত্যা
ময়মনসিংহে পারিবারিক কলহের জেরে স্ত্রী ও কিশোরী মেয়েকে শ্বাসরোধ করে হত্যার অভিযোগ পাওয়া গেছে। বুধবার সন্ধ্যায় নগরীর খাগডহর ফকিরবাড়িতে এই হত্যাকাণ্ডের ঘটনা ঘটে বলে জানিয়েছেন কোতোয়ালি মডেল থানার ওসি মাহমুদুল ইসলাম।







তিনি জানান, খাগডহর ফকিরবাড়ির শফিকুল ইসলাম শাহিন তার স্ত্রী রুমা আক্তার (৩৮) কন্যা নাফিয়া আক্তারকে (১২) বসতঘরে শ্বাসরোধ করে হত্যা করে।




এ ঘটনা বড় মেয়ে লাবণ্য দেখে ফেলায় তাকেও হত্যার চেষ্টা করা হয়। এ সময় তার চিৎকারে স্থানীয়রা এগিয়ে আসলে শাহিন পালিয়ে যায়। পুলিশ মা ও মেয়ের লাশ উদ্ধার করে ময়মনসিংহ মেডিকেল কলেজ হাসপাতাল মর্গে পাঠায়। লাবণ্যকে ময়মনসিংহ মেডিকেল কলেজ হাসপাতালে ভর্তি করা হয়েছে।
ধারণা করা হচ্ছে, পারিবারিক কলহের জেরে এ হত্যাকাণ্ডের ঘটনা ঘটেছে। অভিযুক্ত ঘাতক শফিকুল ইসলাম শাহিনকে আটকের চেষ্টা চলছে বলেও জানান ওসি মাহমুদুল ইসলাম।

ময়মনসিংহে পারিবারিক কলহের জেরে স্ত্রী ও কিশোরী মেয়েকে শ্বাসরোধ করে হত্যার অভিযোগ পাওয়া গেছে। বুধবার সন্ধ্যায় নগরীর খাগডহর ফকিরবাড়িতে এই হত্যাকাণ্ডের ঘটনা ঘটে বলে জানিয়েছেন কোতোয়ালি মডেল থানার ওসি মাহমুদুল ইসলাম।